L’orquestra Modena posa el ritme a la primera nit festiva a Burjassot
2025-07-24

Burjassot porta des del passat 3 d’agost gaudint de les seues festes patronals en honor a Sant Roc. Si durant els primers dies el protagonisme indiscutible l’han tingut els trasllats del Sant pels diferents barris del municipi, a partir del dimecres 10 d’agost la música, les activitats infantils i la pólvora centraran les activitats festives.

Així, el dimecres 10 d’agost, a partir de les 18.00 hores, la Plaça de l’Ajuntament serà el punt de reunió per als més menuts de la casa que podran gaudir d’activitats pensades per al seu gaudi. A més, per a tots els presents, també hi haurà repartiment d’orxata i fartons per a refrescar-se en aquesta calorosa vesprada.

A la nit, l’Orquestra Mòdena posarà el punt musical a la nit festiva, a partir de les 23.30 hores, també en la Plaça de l’Ajuntament. Serà una actuació d’allò més especial en la qual l’orquestra oferirà un ampli recorregut musical des de l’època dels 70 fins a l’actualitat.